**Všeobecne záväzné nariadenie obce Vyšný Čaj č. 3/2024**

**o miestnom poplatku za komunálne odpady**

**a drobné stavebné odpady na rok 2024**

Obec Vyšný Čaj , Obecné zastupiteľstvo v Vyšný Čaj v zmysle § 4 ods. 3 písm. c) , § 6 a §11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov a zákona 79/2015 Z.z. o odpadoch a o zmene a doplnení niektorých zákonov.

sa uznieslo na vydaní tohto

všeobecne záväzného nariadenia Obce Vyšný Čaj

**§ 1**

**Úvodné ustanovenia**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Vyšný Čaj týmto VZN ukladá s účinnosťou od 1.1.2024 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec Vyšný Čaj stanovuje sadzbu za zdaňovacie obdobie – kalendárny rok:
2. pri nehnuteľnosti, ktorá slúži na bývanie – podľa počtu bývajúcich osôb - 0,055 €/ deň **na osobu a kalendárny rok za zmesový komunálny odpad. (0,068 x 365 = 24,82 = 25,00 €/rok)**
3. právnická osoba: **50,- €** za jednu odpadovú nádobu.
4. Poplatok za drobný stavebný odpad (DSO) a to 0,020 € za kg.

Obec zabezpečí odvoz odpadu **120** litrových smetných nádob 26 x do roka /každý druhý týždeň/.

**§ 5**

**Postup obce pri vyrubení poplatku a splatnosť poplatku**

1. Obec v zmysle § 81 zákona č. 582/2004 Z.z. vyrubuje poplatok za zmesový komunálny odpad rozhodnutím – platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
2. Obec vyrubuje poplatok za drobný stavebný odpad pokladničným dokladom na základe vážneho lístka.
3. Obec môže určiť platenie poplatku v splátkach , pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
4. Obec určuje koeficient na výpočet ukazovateľa produkcie komunálnych odpadov vo výške 0,25.

**§ 6**

1. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:
2. Bezhotovostným prevodom alebo
3. Hotovostným vkladom na účet správcu poplatku v peňažnom ústave alebo
4. Hotovostnou platbou v pokladni Obecného úradu v Vyšný Čaj.

**§ 7**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok pre vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú: Napr.:
3. Poplatník nesmie byť dlžníkom obce
4. Musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľnosti a pod.)

**§ 8**

**Zníženie poplatku**

1. Obec na základe písomnej žiadosti poplatok zníži podľa najnižšej sadzby za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Vyšný Čaj.
2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Vyšný Čaj, a to: Napr.
3. potvrdenie študentského domova alebo internátu o ubytovaní
4. pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní
5. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
6. Ak si v zdaňovacom období poplatník neuplatní nárok na zníženie poplatku do 31.12 príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

**§ 9**

**Odpustenie poplatku**

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Vyšný Čaj.
2. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Vyšný Čaj, a to: Napr.
3. potvrdenie nápravno-výchovného zariadenia o výkone väzby alebo trestu
4. potvrdenie zariadenia poskytujúceho služby zdravotnej starostlivosti pobytovou formou
5. potvrdenie zariadenia poskytujúceho sociálne služby pobytovou formou.
6. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
7. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na odpustenie poplatku za toto obdobie zaniká.

**§ 10**

**Postup obce proti tvrdosti zákona**

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

**§ 11**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Vyšný Čaj č. 1/2019 zo dňa 12.12.2019

Uznesením č. 35/2019

**§ 12**

**Záverečné ustanovenie**

**Umožňuje sa právnickým, fyzickým osobám a fyzickým osobám podnikateľom (ďalej len „právnickým a fyzickým osobám“) uplatňovať výkon svojich práv a plnenie svojich povinnosti vo vzťahu k Obci Vyšný Čaj elektronicky, ako aj vybrané náležitosti výkonu verejnej moci elektronicky a elektronickej komunikácie obce voči právnickým a fyzickými osobami v rozsahu právomoci obce podľa osobitných predpisov.**

**Elektronické služby zabezpečuje prostredníctvom ústredného portálu verejnej správy, prístupného na webovom sídlo –** [**www.slovensko.sk**](http://www.slovensko.sk)**.**

**Aktualizovaný zoznam elektronických služieb, ktoré obec poskytuje, ako aj ich popis a návod na ich používanie sú uvedené v tomto bode.**

**Pre využívanie elektronických služieb je nevyhnutná príslušná miera autorizácie a autentifikácie podľa zák. o eGovernmente, pokiaľ pri jednotlivých elektronických službách nie je uvedené inak.**

**Ak sa vo všeobecne záväzných nariadeniach alebo iných predpisov obce vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a násl. Zákona o eGovernmente.**

Obecné zastupiteľstvo vo Vyšnom Čaji sa uznieslo na vydaní tohto VZN na svojom zasadnutí dňa :

8. 12. 2023 uznesením č. 45 a toto VZN nadobúda účinnosť dňom 01.01.2024.

 František M i h ó k

 starosta obce

Návrh vyvesený na úradnej tabuli: 24. 10.2023

Počet pripomienok uplatnených k návrhu nariadenia: 0

Vyvesené na úradnej tabuli: 15.12.2023

Zvesené z úradnej tabule:

Účinnosť: 1.1.2024